ועדת הפנים ואיכות הסביבה, כנסת 17, פרוטוקול מספר 388, 2008-06-25 10:00

אופיר פינס-פז: בוקר טוב, אני מתכבד לפתוח את ישיבת והגנת הסביבה.

אופיר פינס-פז: על סדר יומנו הצעת חוק שיווי זכויות האישה (תיקון מס' 7) (רישום שמות שני ההורים), של חברת הכנסת עמירה דותן.

אופיר פינס-פז: אנו מכינים את החוק לקריאה שנייה ושלישית.

אופיר פינס-פז: יש לנו נוסח שאושר בקריאה הראשונה במליאה.

אופיר פינס-פז: בעקבות הדיון במליאה, האם עלו איזה שהן תובנות חדשות על ידי חברי כנסת שהשתתפו בדיון או משהו שגרם לך לרצות או להציע לשנות את נוסח החוק שאישרנו בוועדה בהכנה לקריאה הראשונה?

עמירה דותן: ממש לא.

עמירה דותן: ההערה היחידה הייתה של חבר הכנסת ניסים זאב.

אופיר פינס-פז: אנחנו מייד נתחשב בזה.

אופיר פינס-פז: ..

עמירה דותן: שגם הוא, אני חושבת, חיפש מתחת לאדמה משהו להגיד בנושא הזה, אבל אני חושבת שממש שום דבר – כמובן מעל במת הכנסת אמרתי שאני מודה לך מאוד על הרחבת גדר הרעיון שלי למשהו הרבה יותר רחב.

אופיר פינס-פז: אז אני רוצה לקרוא שוב את הצעת החוק.

אביטל שטרנברג: אפשר קודם?

אופיר פינס-פז: אני לא מצביע, אני רוצה שכולם יהיו מרושתים על ההצעה שמונחת: "הדורש מאדם לציין בטופס או במסמך אחר, את שם הורהו, ידרוש בו כי יצוינו שמותיהם של שני ההורים, ככל שאלה ידועים לאותו אדם.

אופיר פינס-פז: " זה הנוסח שנמצא על השולחן.

אופיר פינס-פז: עוד הערות?

אופיר פינס-פז: בבקשה, אביטל ממשרד המשפטים.

אביטל שטרנברג: בדיון האחרון דיברנו על תחולה נדחית בשישה חודשים, וההוראה הזאת לא מופיעה בנוסח.

אביטל שטרנברג: אני מציעה שהיא תיכלל, כדי שמי שיצטרך יכין את הטפסים החדשים, ידפיס אותם וייתן איזושהי תקופת מעבר.

אופיר פינס-פז: זה היה, אני חושב שזה הושמט ושזה מה שסיכמנו.

עמירה דותן: כן, זה נראה לי סביר.

עמירה דותן: זה מראה על רצינות.

אופיר פינס-פז: ברור, זה לא יכול להיעשות מהרגע לרגע.

אופיר פינס-פז: אני פעם ניסיתי לשנות כמה טפסים במשרד הפנים.

אופיר פינס-פז: תאמינו לי, זה כמעט אורך של קדנציה.

עמירה דותן: זה באמת מראה על רצינות.

אופיר פינס-פז: בסדר, אנחנו ניתן לזה שישה חודשים.

עמירה דותן: אומרים "הורהו"?

יפה שפירא: הורה שלו.

עוד לא סיימנו?

אופיר פינס-פז: אנחנו לא סיימנו, כי חלה כאן טעות, היועץ המשפטי של הוועדה.

אופיר פינס-פז: אנחנו סיכמנו שתהיה תחילה בעוד שישה חודשים, והדבר הזה הושמט מהקריאה הראשונה.

אופיר פינס-פז: אנחנו נצטרך להוסיף את זה.

זה הוקרא?

אופיר פינס-פז: אני קראתי, ברשותך, את הנוסח, הוספתי את הסעיף של התחילה – שישה חודשים מיום פרסום החוק ברשומות, או מיום האישור.

מיום הפרסום.

אופיר פינס-פז: אנחנו הרחבנו את הצעת החוק.

אופיר פינס-פז: הצעת החוק המקורית הייתה, חברת הכנסת עמירה דותן - - -

עמירה דותן: אני דיברתי על טפסים - - -

אופיר פינס-פז: משרד הפנים.

עמירה דותן: לא, כל משרדי הממשלה.

אופיר פינס-פז: החלטתי, והוועדה – חברי הכנסת והיועצים - קיבלה את זה, להרחיב את זה לכולם, אפילו לא רק למגזר הציבורי כולו, אלא גם למגזר הפרטי.

אופיר פינס-פז: יש הרבה מאוד טפסים שבמגזר העסקי כשאתה מתראיין לעבודה, דורשים ממך למלא טפסים לא פחות מאשר בממשלה לפעמים.

אופיר פינס-פז: אין סיבה שזה לא יחול גם שם.

אופיר פינס-פז: אם העיקרון הוא עיקרון נכון, אין סיבה שהמגזר העסקי לא יידרש לו.

אופיר פינס-פז: אנחנו עושים זאת על כל הטופסולוגיה היום שיוצאת במדינת ישראל.

אופיר פינס-פז: אין הערות נוספות, נכון?

אופיר פינס-פז: אביא את הצעת החוק לאישור לקריאה שנייה ושלישית.

אופיר פינס-פז: מי בעד?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: בעד – 2 נגד – אין נמנעים – אין

אופיר פינס-פז: פה אחד, תודה.